ការពារខ្លួនអ្នកនិងអ្នកដទៃពីជំងឺ
ជួយទប់ស្កាត់ការរីករាលដាលនៃជំងឺដូចជា គ្រុនផ្ដាសាយធំ COVID-19 និងវីរុសផ្លូវដង្ហើម៖
ទទួលបានការចាក់វ៉ាក់សាំង
ការបន្តទទួលវ៉ាក់សាំងថ្មីៗសម្រាប់វីរុសដូចជា គ្រុនផ្ដាសាយធំ COVID-19 និងវីរុសផ្លូវដង្ហើម (Respiratory Syncytial Virus, RSV) ដើម្បីជួយការពារជំងឺធ្ងន់ធ្ងរ។
លាងសម្អាតដៃរបស់អ្នក
លាងសម្អាតដៃរបស់អ្នកឱ្យបានញឹកញាប់ជាមួយសាប៊ូនិងទឹកក្តៅឧណ្ហៗ ឬទឹកលាងដៃសម្លាប់មេរោគដែលមានជាតិអាល់កុលយ៉ាងហោចណាស់ 60%។
ត្រូវខ្ទប់ការក្អកនិងកណ្ដាស់របស់អ្នក
ត្រូវខ្ទប់មាត់របស់អ្នកនៅពេលអ្នកក្អកនិងកណ្ដាស់។ ប្រើក្រដាសជូតមាត់ ឬកែងដៃផ្នែកខាងក្នុងរបស់អ្នក មិនមែនដៃរបស់អ្នកទេ។
ពាក់ម៉ាស់ប្រសិនបើអ្នកចាំបាច់ត្រូវពាក់
ពាក់ម៉ាស់នៅផ្ទះនិងក្នុងទីកន្លែងដែលមានមនុស្សកុះករប្រសិនបើអ្នកឈឺ ឬប្រសិនបើអ្នកឬនរណាម្នាក់នៅក្នុងផ្ទះរបស់អ្នកមានហានិភ័យខ្ពស់ប្រឈមនឹងជំងឺធ្ងន់ធ្ងរ។
ទទួលបានការធ្វើតេស្ត
ទទួលបានការធ្វើតេស្តប្រសិនបើអ្នកមានរោគសញ្ញា។ ការធ្វើតេស្តសម្រាប់ជំងឺគ្រុនផ្ដាសាយធំ និង COVID-19 គឺអាចស្វែងរកបាននៅឱសថស្ថាន និងគ្លីនិកសុខភាពនៅក្នុងសហគមន៍របស់អ្នក។
ទទួលបានការព្យាបាល
ប្រសិនបើអ្នកធ្វើតេស្តវិជ្ជមានសម្រាប់វីរុសមួយ សូមពិភាក្សាជាមួយវេជ្ជបណ្ឌិតរបស់អ្នកភ្លាមៗអំពីជម្រើសការព្យាបាល។
ស្នាក់នៅផ្ទះ
ស្នាក់នៅផ្ទះនៅពេលអ្នកឈឺ។ ការស្នាក់នៅផ្ទះ ជួយការពារការរីករាលដាលនៃជំងឺ។
< QR Code > 
ស្វែងយល់បន្ថែមតាមរយៈ
mass.gov/StopTheSpread
CV30-KH Khmer Oct 2023